
1. Основание

Настоящото Становище по част Конструктивна за обработка на дилатационни фуги и укрепителни работи на носеща стена до стълбищна клетка в ОДЗ №67 „Мечо Пух, находяща се на територията на Столична община – район „Слатина“, ул. „Хемус“ №10 се изпълнява с по задание на Възложителя.
2. Изходни данни

· Проведени обходи и визуален оглед, документирани със записки и снимков материал
· Доклад за резултати от конструктивно обследване и оценка на състоянието на строеж: Обединено детско заведение №67 „Мечо Пух“ ул. „Хемус“ №10, район Слатина, гр. София, изготвен през 2012г. от инж. С. Георгиев, „ВМЛ КОНСУЛСТ“ ЕООД, гр. София
· Технически паспорт на ОДЗ №67 „Мечо Пух“

· Технически задание от Възложителя

3. Нормативна база и архивни документи

3.1. Действаща към момента нормативна база :

[1] „Наредба №3 за основни положения за проектиране на конструкциите на строежите и въздействията върху тях”, от 21 юли 2004г, ДВ, бр.92/2004г.

[2] Наредба № РД-02-20-2 от 27 януари 2012г. за проектиране на сгради и съоръжения в земетръсни райони, Издадена от Министерството на регионалното развитие и благоустройството Обн. ДВ. бр.13 от 14 Февруари 2012г.

[3] „Норми за проектиране на бетонни и стоманобетонни конструкции”, София 1994г, изм. 2008г.

[4] Норми за проектиране на стоманени конструкции.

[5] Наредба N 3 “За контрол и приемане на стоманобетонни конструкции”
[6] Закон за устройство на територията /ЗУТ/

3.2. Действащата към 1963г. нормативна база – стара част:

[7] Правилник за основните методи при изчисляване на строителните конструкции и за натоварванията на сгради – Утвърден от Комитета по строителство и архитектура, протокол №17 от 3.10.1959г.
[8] Правилник за проектиране на бетонни и стоманобетонни конструкции – утвърден от Държавния комитет по строителство и архитектура при Министерския съвет на 22.01.1957г. в сила от 1.10.1958г.

[9] Правилник за проектиране и изпълнение на дървени конструкции, одобрен от Комитета по строителство и архитектура с решение от 16.12.1959г. 

[10] Технически условия за проектиране земната основа на сгради и промишлени съоръжения – утвърдени от Комитета по строителство и архитектура на 5.12.1959г.

[11] Правилник за проектиране и строеж на сгради и инженерни съоръжения в земетръсни райони на Народна република България (утвърден  от Държавния комитет по строителство и архитектура с протокол №23 от 12 юни 1957г.)
3.3. Действащата към 1984г. нормативна база – нова част:

[12] „Натоварвания и въздействия . Норми за проектиране“, утвърдени със заповед №3321 от 3.VIII.1979г. на МССМ и №889 от 1.VIII.1979г. на КАБ отпечатани в БСА, бр 9/1979г. 
[13] Бетонни и стоманобетонни конструкции. Норми за проектиране, утвърдени със заповед №1587 от 2 юни 1980г. на Комитета по архитектура и благоустройство при Министерския съвет и влизат в сила за нови проекти от 1.07.1981г.

[14] Изчисляване на строителните конструкции и земната основа. Основни положения за проектиране, одобрени от Държавен комитет по строителството и архитектурата с решение №15 от 8.02.1964г., помествен в БСА кн. 1/1964г.

[15] Правилник за строителство в земетръсни райони, утвърден с решение №128 от 6 юни 1964г. на ДКСА
3.4. Архивни документи, предоставени от Възложителя:

[16] Доклад за резултати от конструктивно обследване и оценка на състоянието на строеж: Обединено детско заведение №67 „Мечо Пух“ ул. „Хемус“ №10, район Слатина, гр. София, изготвен през 2012г. от инж. С. Георгиев, „ВМЛ КОНСУЛСТ“ ЕООД, гр. София

[17] Технически паспорт на ОДЗ №67 „Мечо Пух“

[18] Чертежи / извадка от проекти по части: Архитектура, ВиК, Вертикална планировка

4. основни данни за строежа
4.1. Проектна разработка 

4.1.1. Стара част

Сградата е построена през 1963г. Конструкцията е монолитна, стоманобетонна, скелетно-гредова. 

Подовите конструкции са кръстосано и еднопосочно армирани полета с дебелина на плочата от 12 до 16cm. Гредите са изпълнени по всички основни оси и над тухлените зидове. Височината им е 70, 80, 100 и 120cm, широчина е 12, 25 и 38cm. 

Над сутерена подовата конструкция е гредова, като е изпълнена и плоча на междинно ниво, за обслужване на котела. Гредите в сутерена са с височина 40, 50 и 60cm. Външните сутеренни стени са стоманобетонни и с дебелина от 50cm. 
Покривната конструкция е монолитна, стоманобетонна оформяща двускатен покрив. Състои се от наклонени греди, подпрени с колона при билото на покрива. Между гредите е изпълнена стоманобетонна наклонена плоча. Върху плочата са монтирани дървени ребра, върху които са наредени керемиди. 

Стълбището е двураменно с монолитна, стоманобетонна конструкция. 

Всички греди предават натоварванията си върху стоманобетонни колони. 

Тухлените стени в едноетажната монолитна част са с дебелина от 25cm (вътрешни и външни). В двуетажната зона тухлените стени са:

· Външни – 38cm

· Вътрешни – 25cm

· Преградни – 12cm.
Сградата е фундирана на единични и ивични стоманобетонни фундаменти под колоните и ивични стоманобетонни фундамнети под сутеренните стени. 

Към старата част на сградата на ±0.00 е изпълнена тераса към двора. Терасата е с армирана бетонна настилка, положена върху насип, оградена със стена откъм двора. 

4.1.2. Нова част

Новата част на детската градина е изцяло със сглобяема стоманобетонна конструкция, изпълнена с елементи от строително-конструктивна система „СКС – УС – 73“, пригодена за детски градини и фасадни елементи от системата „ФСП 76“. Сградата е изпълнена през 1984г. 
· Двуетажен градински и ясленски блок

Плочата на първия етаж и покривните плочи са изпълнени от подови елементи ППК от строителна система „СКС – УС – 73“ с дебелина 25cm и 30cm, с ширина 120cm – “спирол“ 

Над панелите е изпълнена 5cm армирана бетонна настилка. При фасадите успоредни на монтираните подови елементи няма греди или рамки, тъй като подовите елементи предават товара си само в две посоки – на напречно разположени стоманобетонни стени и рамки. По напречните фасади са монтирани носещи фасадни елементи, а по надлъжните – неносещи. 
Стълбището е стоманобетонно монолитно, еднораменно и се състои от стълбищна греда, разположена по оста на стълбището с височина от 50cm и конзолни стъпала върху гредата. 
Фундирането е изпълнено с единични стоманобетонни фундаменти.
· Кухненски блок и административен блок

Блоковете са едноетажни, без сутерен. Покривната им конструкция от подови елементи ППК с ширина 120cm. Те стъпват и предават товара си на напречни стоманобетонни рамки и стени. В надлъжна и напречна посока по фасадите са монтирани фасадни панели. На кота ±0.00 е изпълнена армирана бетонна настилка. Фундирането е изпълнено на сглобяеми единични и монолитни ивични фундаменти.

· Топла връзка между двуетажния блок и кухненския и административен блок
Топлите връзки са едноетажни без сутерен. Покривните им плочи са изпълнени от подови панели с ширина 120cm, монтирани са по дължина на коридора. Натоварването се предава на стоманобетонни рамки, разположени напречно на топлата връзка. На кота ±0.00 е изпълнена армирана бетонна настилка. Фундирането е изпълнено на сглобяеми единични и монолитни ивични фундаменти.
· Топла връзка между старата и новата част на детската градина

Покривната плоча е изпълнена на няколко нива. Тя се състои от покривни панели с дебелина от 14cm, с размера на едно поле и отвор равен на ширината на топлата връзка. Елементите предават натоварването върху стоманени колони, изпълнени от две кутиеобразни затворени сечения. Всяко сечение се състои от заварени два U профила. 
4.2. Строителство и експлоатация на сградата
Не са открити документи за строителство на сградата – бетонови дневници, актове и протоколи по време на строителството.

Не са открити документи за извършените ремонти и укрепвания. 

От въвеждането си в експлоатация сградата не е преставала да функционира.

Не е променяно предназначението на сградата и не са правени основни ремонти и реконструкции. Извършвани са текущи ремонти свързани с поддръжката на сградата. 

5. Визуален оглед

5.1. Снимков материал
	[image: image2.jpg]



	[image: image3.jpg]




	Снимка №1 – вход стара сграда, високо тяло
	Снимка №2 – вход стара сграда, високо тяло

	Снимка №3 – вход стара сграда, ниско тяло
	Снимка №4 – вход стара сграда, ниско тяло

	[image: image6.jpg]



	[image: image7.jpg]




	Снимка №5 – под на стара сграда, ниско тяло
	Снимка №6 – северна стена на стара сграда, ниско тяло

	Снимка №7 – западна стена на стара сграда, ниско тяло
	Снимка №8 – стена стара сграда, ниско тяло

	Снимка №9 –източна стена на стара сграда, ниско тяло
	Снимка №10 – стена на коридор на стара сграда, високо тяло

	Снимка №11 – под стара сграда, високо тяло
	Снимка №12 – под стара сграда, високо тяло

	Снимка №13 – източен вход към топла връзка стара-нова сграда
	Снимка №14 – стълби източен вход към топла връзка стара-нова сграда

	Снимка №15 – стълби източен вход към топла връзка стара-нова сграда
	Снимка №16 – северна площадка до стара сграда

	Снимка №17 – Настилка на сутерен стара сграда
	Снимка №18 – сутеренна стена стара сграда

	Снимка №19 – английски двор стара сграда
	Снимка №20 – северна фасада, стара сграда

	Снимка №21 – северна фасада, стара сграда
	Снимка №22 – южна фасада, стара сграда

	Снимка №23 – покривна плоча на топла връзка стара-нова сграда
	Снимка №24 – покривна плоча на топла връзка стара-нова сграда

	[image: image26.jpg]



	[image: image27.jpg]




	Снимка №25 – покривна плоча на топла връзка стара-нова сграда
	Снимка №26 – покривна плоча на топла връзка стара-нова сграда

	Снимка №27 –под на топла връзка стара-нова сграда
	Снимка №28 – западна стена на топла връзка между стара-нова сграда

	Снимка №29 – дилатационна фуга между топла връзка и нова сграда
	Снимка №30 – дилатационна фуга между топла връзка и нова сграда

	Снимка №31 – покрив коридор нова сграда
	Снимка №32 – преградна стена на двуетажен блок, нова сграда

	Снимка №33 – покрив на кухненския и административен блок
	Снимка №34 – покрив на кухненския и административен блок

	Снимка №35 – покрив на кухненския и административен блок
	Снимка №36 – покрив на кухненския и административен блок

	[image: image38.jpg]



	[image: image39.jpg]




	Снимка №37 – покрив на кухненския и административен блок
	Снимка №38 – пукнатини в стени в кухненски блок

	Снимка №39 – изолация на покрив на топла връзка между нова сграда и кухненския и административен блок
	Снимка №40 – изолация на покрив на топла връзка между нова сграда и кухненския и административен блок

	Снимка №41 – изолация на покрив на топла връзка между нова сграда и кухненския и административен блок
	Снимка №42 – изолация на покрив на топла връзка между нова сграда и кухненския и административен блок


5.2. Констатации от визуалния оглед

На 20.04.2016г. е извършен визуален оглед на сградите, документиран със записки и снимков материал. Основните констатации от визуалния оглед са:
5.2.1. Стара сграда:

	Снимка №
	Местоположение
	Констатация

	№1, 2
	Вход стара сграда, високо тяло 
	·  Хоризонтална пукнатина под плочата на второто ниво. Възможно е пукнатината преминава и през сечението на стоманобетонната колона, но по-вероятно е само в тухлената зидария. Вероятна причина е различно слягане на фундамента на колоната и цялата сграда. В зоната на входното стълбище няма сутерен, фундирането е плитко и е върху обратния насип на изкопа за сутерена. 

	№3, 4
	Вход стара сграда, ниско тяло 
	· Пукнатини в ограждащите тухлени зидове поради различно слягане на единичните и ивичните фундаменти. В зоната на входното стълбище няма сутерен, фундирането е плитко и е върху обратния насип на изкопа за сутерена.

	№5, 6, 7, 8, 9
	Стара сграда, ниско тяло 
	· Множество хоризонтални и наклонени пукнатини в тухлените стени . Най-вероятно зидовете са изпълнени върху фундаменти на по-плитка кота от колоните на сградата. При частта, която е със сутерен, такива не се забелязват

	№11, 12
	Стара сграда, високо тяло 
	· Наличие на пукнатини по подовите настилки. Вероятна причина е, че настилките са изпълнени преди да се е реализирала статическата схема на полето.

	№13, 14, 15, 16
	Стара сграда, източен вход до топла връзка 
	· Изпаднала облицовка по стълбите и площадката пред входа към топлата връзка, деформации и пукнатини в стените поради неравномерно слягания на фундаментите на площадката. 
· Разслоен бетон по стълби, видима армировка.
· Пропадане на плочника около сградата в зоната на спукана канализационна тръба – предпоставка за събиране на дъждовни води /сн. 16/.

	№17, 18, 19
	Стара сграда – сутерен 
	· Пукнатини в пода на сутерена поради слягания на основите 

· Компрометирана мазилка по вътрешните сутеренни стени, поради влага в помещението 
· Спукана стена на английски двор /сн. 19/

	№20, 21
	Стара сграда – северна фасада 
	· Подкожушена мазилка, поради недоброто отвеждане на дъждовните води от двускатния покрив преди ремонта. 

	№22
	Стара сграда – южна фасада 
	· 


5.2.2. Топла връзка стара-нова сграда:

	Снимка №
	Местоположение
	Констатация

	№23, 24, 25, 26
	Топла връзка стара-нова сграда
	· Пукнатини в стените и покрива от неравномерното слягане на фундаментите.

· Течове от покрива, дължащи се на некачествено изпълнени хидроизолационни слоеве по покривните панели, най-вероятно липсва замонолитващ слой върху покривните панели.

	№27
	Топла връзка стара-нова сграда
	· Пукнатини в подовата настилка причинени от неравномерното слягане на фундаментите.

	№28
	Топла връзка стара-нова сграда – западна фасада
	· Пукнатини в стената под прозорците поради неравномерно слягане на фундаментите под колоните и ивичните фундаменти под стените.

	№29, 30
	Дилатационна фуга между топла връзка и нова сграда
	· Не е оформена деформационна фуга /по детайл/ между двете тела.


5.2.3. Нова сграда, кухненски и административен блок:
	Снимка №
	Местоположение
	Констатация

	№31, 32
	Нова сграда
	· Пукнатини в стените в кухненския блок;
· Следи от течове през покривните панели

	№33, 34, 35, 36, 37, 38
	Кухненски и административен блок
	· Отворени фуги между покривните панели.

· Течове от покрива, дължащи се на некачествено изпълнени хидроизолационни слоеве по покривните панели, най-вероятно липсва замонолитващ слой върху покривните панели.

	№39, 40, 41, 42
	Топли връзки между нова сграда и кухненски и административен блок
	· Липса на ламаринена обшивка по вътрешен борд на топла връзка 

· Не добър детайл за отвеждане на дъждовните води от покрива – водите се излизат през барбакани директно по фасадата без водосборно казанче и без вертикален водосток, директно на плочника около сградата, без да са заустени към дъждовна канализация;


5.3. Обобщение на дефектите и мерки за отстраняването им:
	№
	Местоположение
	Обхват
	Дефект
	Мерки

	1
	Вход стара сграда, ниско тяло
	Обща дължина на пукнатините в стените
l=50m

в подовата настилка

l=20m
	· Пукнатини в ограждащите тухлени зидове
	· Заздравяване на основите под тухлените зидове чрез изпълнение на микропилоти 

· Възстановяване на целостта на зидарията 

· Инжектиране на пукнатини в настилки /мозайки/ 

	
	Стара сграда, ниско тяло
	· 
	· Множество хоризонтални и наклонени пукнатини в тухлените стени
	· 

	
	Стара сграда, високо тяло
	· 
	· Наличие на пукнатини по подовите настилки
	· 

	
	Топла връзка стара-нова сграда
	· 
	· Пукнатини в стените и покрива 

· Пукнатини в подовата настилка 

· Пукнатини в стената под прозорците по западна фасада
	· 

	
	Нова сграда
	· 
	· Пукнатини в стените в кухненския блок
	· 

	2
	Вход стара сграда, високо тяло
	1 бр. дефект
	· Хоризонтална пукнатина под плочата на второто ниво 
	· Отстраняване на слоевете мазилки, и оценка на пукнатината. 

· Ако пукнатината преминава и през сечението на стоманобетонната колона трябва да се изпълни стоманобетонен кожух на колоната от по 7 cm от всяка страна, както и стоманобетонен кожух на фундамента под колоната. 
· Ако пукнатината е само в тухлената зидария се възстановява в два етапа: подбиване на фундамента и обработка на пукнатината 

	3
	Стара сграда – северна фасада
	Обща площ 8m2
	· Подкожушена мазилка, поради недоброто отвеждане на дъждовните води от двускатния покрив преди ремонта
	· Премахване на компрометирани и изпълнение на нови фасадни мазилки

	
	Стара сграда – южна фасада
	· 
	· 
	· 

	4
	Топла връзка стара-нова сграда
	Възстановяване на фуги l=5m
	· Течове от покрива
	· Възстановяване на покривни хидроизолации

	
	Кухненски и административен блок
	· 
	· 
	· 

	5
	Дилатационна фуга между топла връзка и нова сграда
	Общо 10бр. фуги
	· Не е оформена деформационна фуга между двете тела
	· Да се оформи фуга по детайл

	6
	Топли връзки между нова сграда и кухненски и административен блок
	Общо l=20m
	· Липса на ламаринена обшивка по вътрешен борд на топла връзка 

· Не добър детайл за отвеждане на дъждовните води от покрива 
	· Изпълнение на нови поцинковани ламаринени шапки
· Монтаж на водосъбирателни казанчета и водостоци за отвеждане на дъждовните води към канализация

	7
	Нова сграда
	Възстановяване на фуги l=5m
	· Следи от течове през покривните панели
	· Възстановяване на фугите между покривни панелите 

	
	Кухненски и административен блок
	· 
	· Отворени фуги между покривните панели
	· 

	8
	Общо за сградите
	10бр.
	· Кородирали и изкривени решетки за английски дворове
	· Смяна на решетките 

	
	
	Площ на настилката A=120 m2
	· Разрушени облицовки и цокли поради циклично намокряне с дъждовни води

· Пропадане на плочника около старата сграда
	· Възстановяване на цоклите на сградата. 
· Възстановяване на плочника с наклон, който да осигури бързото и надеждно отвеждане на дъждовните води


6. Техническо предложение 
6.1. Укрепване на фундаменти под напукани тухлени зидове
Целта е намаляване на слягането на фундамента чрез инжекционни микропилоти. Инжекционният микропилот представлява стоманена безшевна тръба с диаметър 44 – 48 mm и дебелина на стената 3.5 – 4.0 mm, която през определени интервали е перфорирана  (фиг. 1). Монтира се в сондажи, прокарани по определена схема, съобразена с конкретния случай (фиг. 2). Пространството между тръбите и сондажа се запълва със специален разтвор. След определено време през отворите на интервали се нагнетява разтвор в режим на хидроразрив, който прониква в слабите места на земната основа като я уплътнява и подобрява физико-механичните ѝ качества. Изгражда се една армирана земна основа. Сондажите се прокарват със сонди от типа на “PIXI”; “ROTENBEGER” или други подобни. Разтвора е на база цимент. 
Микропилотите се разполагат в зоните с пукнатини в тухлените стени от двете страни на стената. В надлъжно направление на стените микропилотите не трябва да бъдат на повече от 60cm разстояние един от друг. 

6.2. Възстановяване на зидарията

Целта е да се възстанови целостта на тухлената стена чрез прорязване на пукнатините и запълването им с цименто-пясъчен разтвор с контролирано съсъхване. Изпълнява се за вертикални и диагонални пукнатини в тухлени зидове. 

Разкъртва се мазилката в зоната на пукнатината, на минимум 5см от двете й страни /Стъпка 1/. Пукнатината се прорязва и се изрязват шлицове в хоризонталните фуги между тухлените редове, пресичайки пукнатината /Стъпка 2/. Шлицовете трябва да са с дълбочина от 3cm и да са дълги минимум по 50cm от двете страни на пукнатината. Разполагат се по височина максимум през 50cm /през 4 реда/. Изрязаните шлицове и пукнатина се продухват и овлажняват. Запълват се пукнатината и шлицовете с цименто-пясъчен разтвор с контролирано съсъхване. /Стъпка 3/. Разтворът трябва да е с якост на натиск на 28 ден по-голяма или равна на 30MPa, якост на опън при огъване на 28 ден по-голяма или равна 9.2MPa и трябва да отговаря на изискванията на БДС EN 1504-3:2006. Веднага след това в шлицовете се монтира по едно армировъчно желязо N6 с дължина от 1m. Армировъчния прът се притиска така че да навлезе максимално дълбоко в шлица. Възстановява се разкъртената мазилка в зоната на пукнатината /Стъпка 4/. 
Дейностите по възстановяване на пукнатини в зидове се извършват след укрепване на основите под тях. 
6.3. Възстановяване на колона до стълбищна клетка в старата сграда
За отстраняване на хоризонталната пукнатина под плочата на второто ниво трябва първо да се отстрани мазилката и да се оцени пукнатината. Ако пукнатината преминава и през сечението на стоманобетонната колона, то тогава трябва да се изпълни стоманобетонен кожух на колоната от по 7 cm от всяка страна, както и стоманобетонен кожух на фундамента под колоната. Ако пукнатината е само в тухлената зидария то тогава възстановяването ще се осъществи в два етапа:
· Подбиване на фундамента
· Обработка на пукнатината
Разкъртват се настилките и стълбищата, за да се открие фундамента. Подбиването става на тактове, съгласно схемата. Първо се изпълнява изкоп на дълбочина от 25 cm под фундамента. Излива се бетон с клас по якост на натиск min B15. Изпълнява се по същата последователност и другите тактове. Пристъпва се към изпълнението на следващ такт след набиране min 70% от якостта на натиск на бетона на предишния. След приключване на подбиването на фундамента се изпълнява обратен насип и възстановяване на настилките. Обратният насип се изпълнява на пластове с дебелина не по-голяма от 20cm, като всеки пласт трябва да е добре уплътнен. Възстановяват се настилките и стълбищата. 

Хоризонталната пукнатина под плочата на второто ниво се прорязва и запълва с цименто-пясъчен разтвор с контролирано съсъхване.
6.4. Обработка на дилатационни фуги

Дилатационните фуги се възстановят, като се премахне мазилката в зоната на фугата, почистват се фугите от съществуващите материали и се продухват. В почистената фуга се поставя парче екструдиран пенополистирол (XPS). За предпазване на фугата от атмосферни въздействия от вътрешната и външната страна се монтират гъвкави профили за стенни деформационни фуги. Профилите са от материал каучук с PVC или EPDM каучук. В зоната от около 5cm от двете страни на фугата се възстановява мазилката. 

6.5. Обработка на фуги между покривни панели

Фугите между покривните или подовите панели трябва да се ревизират в зоните на видими течове. Разкрива се фугата и се изчуква замонолитката до достигане на здрав бетон. Почиства се фугата и се изпълнява разширяващ се циментов разтвор. 
Фугите се възстановяват от вътрешната страна на помещението. При ремонт на покривните изолационни слоеве трябва да се възстанови фугата и от горната страна по подобен начин.

6.6. Възстановяване на хидроизолация по покривите

С цел прекратяване течовете от покривната конструкция в топлите връзки както и в новата сграда е необходимо да бъде ремонтирана покривната хидроизолация. В зоните на течовете се изрязва съществуващата хидроизолация, почиства се повърхността, при необходимост се изпълнява изравнителна замазка. С нея може да се осигури и необходимия наклон за оттичане на водата. Изпълняват се два пласта лепена битумна хидроизолация, като последния слой трябва да е с посипка. 
Всички водостоци, воронки и барбакани да се проверят дали не са запушени и при необходимост да се отпушат. 
При външното отводняване на топлите връзки, за да не се изливат дъждовните води директно върху фасадата, трябва да се монтират навсякъде казанчета и вертикални водостоци, заустени в най-близката канализация. 
Върху всички бордове да се възстановят, а където липсват, да се изпълнят нови поцинковани ламаринени шапки. 
6.7. Ремонт решетки на английски дворове 

Решетките на английските дворове трябва да се почистят от съществуващите бои и ръжди. Заваряват се панти за по-лесно отваряне на решетките и уши за заключване с катинар. Решетките се боядисват като се нанася един слой епоксиден грунд с дебелина 80μm и един слой епоксидна боя с дебелина от 120 μm.
6.8. Възстановяване на външни мазилки

На места по фасадите се наблюдава компрометирана или напълно липсваща мазилка, в отделни зони е подкожушена и има опасност от падане на парчета мазилка от височина. Необходимо е мазилката да се възстанови в компрометираните места. Отстранява се компрометираната мазилка с леки ударни инструменти. Основата, върху която ще се изпълни новата мазилка трябва да е чиста и суха. Ако има топлозиолационна система, трябва да се провери качеството на шпакловката и при необходимост да се направи нова шпакловка, армирана със стъклотекстилна мрежа. Нанася се грунд за осигуряване на добро сцепление на мазилката с основата. Изпълнява се новата фасадна мазилка като видът и цветът на финишното покритие се определя от Възложителя. 
6.9. Възстановяване на цокъл и водоотвеждане на повърхностните води

Поради липса на водостоци и изсипване на дъждовните води директно от покрива, на много места са се разрушили цоклите на сградите. За да се предпази конструкцията от прякото действие на водата и да се ограничи проникването на влага в помещенията трябва да се възстановят цоклите на сградата с облицовъчни плочи от варовик. 
По периферията на сградите трябва да се възстанови плочника и да се оформи наклон, който да осигури бързото и надеждно отвеждане на дъждовните води. 
Възстановяването на тротоарната настилка около сградата се извършва, съгласно приложения детайл 

Технология на изпълнение: 
· Отстраняване на съществуващи тротоарни плочи;

· Направа на изкоп – 15cm;

· Полагане на уплътнен трошен камък фракция 0-32mm – 15cm;

· Полагане на тротоарни плочи – 5cm

7. препоръки за бъдещата експлоатация
· Да се отстранят всички констатирани дефекти. Същите влошават експлоатационните условия в помещенията, а някои от тухлените стените са потенциално опасни при земетръс. 
· Да се отстранят всички повреди по покривните хидроизолации

· Редовно да се ревизират покривите. Да се следи състоянието на улуците, водостоците, воронките и барбаканите, при запушване да се почистват. 

· Да се отстранят всички повреди по вътрешната и външна ВиК мрежата.

· Да се разработи геодезическа система за следене на преместванията на сградата – да се поставят репери на колони, плочи и греди. Да се извършва периодично измерване на преместванията /веднъж годишно/ като след всяко измерване, резултатите се анализират от проектант по част Конструктивна и геодезист.
Съставил:……………………..

/инж. А. Ямболиев/

